એ સ્પષ્ટ હકીકત છે કે અમુક વર્ષની ઉંમરનું બાળક તેના માતાપિતાના વ્યવહાર પરથી પોતાનો વ્યવહાર નક્કી કરતું હોય છે. આથી પહેલા તો આપણે આપણો વ્યવહાર સુધારવો પડશે. કોઈ હિન્દુ છે, કોઈ મુસ્લિમ છે કે કોઈ એક જાતિનો છે એ પ્રકારના શબ્દો આપણે આપણા રોજીંદી બોલચાલના વ્યવહારમાં ઉપયોગમાં લેતા હોઈએ છીએ. અહીં આપણે થોડા સાવચેત થઇ જવાની જરૂર છે. આ ઉપરાંત બાળકો સાથે કે તેમની હાજરીમાં તેમની અમુક ઉંમર સુધી ધર્મ અને જાતિ અંગેની કોઈ પણ વાત ટાળો. બાળકો સાથે વાતો જરૂર કરો પરંતુ બને તો તેમની સાથે રમતો રમવામાં સમય વધારે પસાર કરશો તો તેમનો માનસિક વિકાસ અન્ય રીતે પણ સારો થશે.